b'\n_START_ARTICLE_\nBorkou-Ennedi-Tibesti\n_START_PARAGRAPH_\nBorkou-Ennedi-Tibesti eli BET oli yksi T\xc5\xa1adin hallinnollisista alueista, kunnes se vuoden 2008 hallintouudistuksessa jaettiin Borkoun, Tibestin ja Ennedin alueisiin. Se oli muodostettu aluehallinnon uudistuksessa 2002 entisen samannimisen prefektuurin tilalle. Borkou-Ennedi-Tibesti oli pinta-alaltaan yli 600\xc2\xa0000 neli\xc3\xb6kilometria eli suurin T\xc5\xa1adin alueista. Vuonna 2008 siell\xc3\xa4 oli 104\xc2\xa0753 asukasta._NEWLINE_Alueen p\xc3\xa4\xc3\xa4kaupunki oli Faya-Largeau. Se sijaitsi maan vuoristoisessa ja aavikkomaisessa pohjoisosassa Libyan, Sudanin ja Nigerin rajanaapurina. Tibestivuoristo on keskell\xc3\xa4 aluetta.'